Флора Маннанова

Флора Маннанова, Флора Фатыйх кызы Маннанова (Насыйрова, 1946 елның 19 сентябре, ГДР, Саксония-Анхальт, Галле) ― югары категорияле табибә–ортопед һәм ортодонт, Башкорт медицина университетының ортопедия стоматологиясе кафедрасы мөдире (1984 елдан), медицина фәннәре докторы (1996), профессор (1998), Башкортстан Республикасының атказанган табибы (1998).Маннанова Флора Фатыховна. bashgmu.ru

 Тәрҗемәи хәле 
1946 елның 19 сентябрендә Алманиянең әтисе Совет Армиясе офицеры Фатыйх Насыйров хезмәт иткән Галле шәһәрендә туган. Әтисе һәм әнисе Гөлбану Җинанова сугыштан соң Татарстан АССР Актаныш районы Тат. Ямалы авылына кайтып төпләнгәннәр. Сигезьеллык мәктәпне тәмамлагач, Флора Фатыйх кызы  Минзәлә медицина училищесына укырга кабул ителә. 1966―1969 елларда Пучы участок хастаханәсендә акушер булып эшли.Ф. М. Моратов, Й. Ә. Хуҗин. Актаныш – туган җирем. Икенче басма. К.: 2010, 346нчы  бит.

С. В. Курашов исемендәге Казан дәүләт медицина институтының (КДМИ) стоматология факультетын кызыл дипломга тәмамлаган (1974). Юллама буенча килеп, 1974―1979 елларда Уфа шәһәренең 1нче стоматология поликлиникасында табиб-стоматолог-ортопед һәм ортодонт булып эшли. 1979―1981 елларда Казан дәүләт медицина институтының ортопедик стоматология кафедрасында көндезге аспирантурада укый, «Борын аша сулавы бозылган балаларда тешләү аномалияләрен диагностикалау һәм дәвалау үзенчәлекләре» () темасына медиицина фәннәре кандидатлыгына диссертация яклый (1981). 1981―1984 елларда ― Башкорт дәүләт медицина университетының (БДМУ) балалар стоматологиясе кафедрасы ассистенты. 1984 елдан ― БДМУ ортопедия стоматологиясе клиникасы мөдире, доцент (1987). 1984 елдан 2003 елга кадәр ― БДМУның стоматология буенча интернатурасының методик җитәкчесе.

1996 елда Мәскәүдә «Балаларда аскы казналык үсмәгәндә теш-казналык аномалияләрен һәм деформацияләрен иртә диагностикалау, профилактикалау һәм морфофункциональ коррекцияләү» () темасына медицина фәннәре докторлыгына диссертация яклаган, профессор (1998).

Ортодонтларның Россия съездында, бөтендөнья конгрессында катнаша. Кафедра хезмәткәрләре тарафыннан 8 кандидатлык диссертациясе якланган, кафедрада 26 клиник ординатор әзерләнгән (шул исәптән, чит илдән), аның җитәкчелегендә 1 докторлык, 11 кандидатлык диссертациясе якланган. 190нан артык фәнни хезмәте (шул исәптән 2 монография, УМО грифы булган 3 уку әсбабы), 17 уйлап табуга  авторлык патенты, 18 рационализаторлык тәкъдиме бар. 22 (шул исәптән РФ күләмендәге 5) методик рекомендация һәм ортопедия стоматологиясе буенча 6 (шул исәптән РФ буенча теш техникларын укыту өчен 2) уку дәреслеге бастырган.

 Хезмәтләре 
 Комплексное лечение заболеваний пародонта при скученном положении зубов. Уфа, 2007 (автордаш); 
 Оптимизация ортопедического лечения стоматологических больных в пожилом и старческом возрасте. Уфа, 2008 (автордаш); 
 Оценка степени риска и индивидуальное прогнозирование результатов ортопедического лечения при дефектах зубных рядов несъёмными протезами. Уфа, 2011 (автордаш).Маннанова Флора Фатыховна. bashenc.online

 Бүләкләре, мактаулы исемнәре 
 1986 ― СССР сәламәтлек саклау отличнигы 
 1993, 1996 ― БР Сәламәтлек саклау министрлыгының Мактау грамотасы 
 1998 ― Башкортстанның атказанган табибы 
 2000 ― Россия стоматология ассоциациясенең I дәрәҗә «Стоматология отличнигы» медале 
 2002 ― РФ Сәламәтлек саклау министрлыгының Рәхмәт хаты ― сәламәтлек саклау өлкәсендәге хезмәтләре һәм күпьеллык эше өчен 

 Гаиләсе 
Ире Рифкать Маннанов (2000 елда вафат), улы, оныгы Азат.

 Искәрмәләр 

 Әдәбият 
 Маннанова Флора Фатыйх кызы / Ф. М. Моратов, Й. Ә. Хуҗин. Актаныш – туган җирем. Икенче басма. К.: 2010, 346нчы бит.

 Сылтамалар 
 Маннанова Флора Фатыховна. bashgmu.ru
 Маннанова Флора Фатыховна.  ortoplan.ru

Төркем:Әлифба буенча галимнәр
Төркем:Табиблар
Төркем:Минзәлә медицина училищесын тәмамлаучылар
Төркем:Казан дәүләт медицина институтын тәмамлаучылар
Төркем:Медицина фәннәре докторлары
Төркем:Башкортстанның атказанган табиблары